JAVNI POZIV ZA LETO 2021 ZA SOFINANCIRANJE PROJEKTOV NEVLADNIH ORGANIZACIJ IZBRANIH NA RAZPISIH SOFINANCIRANIH IZ PRORAČUNA EVROPSKE UNIJE ali URADA ZA FINANČNI MEHANIZEM, Evropskega združenja za prosto trgovino – EFTA

**V P R A Š A N J A I N O D G O V O R I**

|  |  |  |  |
| --- | --- | --- | --- |
| 1. | 08.3.2021 | Zanima nas, če je naš Erasmus+ projekt, odobren od nacionalne agencije MOVIT upravičen do sofinanciranja? | Predmet javnega poziva je sofinanciranje finančnega prispevka za zagotavljanje lastne udeležbe za projekte tistih nevladnih organizacij (v nadaljnjem besedilu: NVO), ki so bili izbrani na razpisih, sofinanciranih iz proračuna Evropske unije. **To so programi, ki jih razpisujejo:** **Generalni direktorati Evropske komisije, Agencije Evropske komisije in EU parlament, kot npr.: Ustvarjalna Evropa, LIFE, Obzorje 2020, Obzorje 2021, Evropsko teritorialno sodelovanje in drugi (v nadaljnjem besedilu: razpisi EU) in** sofinanciranje finančnega prispevka za projekte NVO, ki so bili izbrani na razpisih, sofinanciranih s strani Urada za finančni mehanizem, Evropskega združenja za prosto trgovino - EFTA (v nadaljnjem besedilu: Urad za finančni mehanizem), kot npr.: **programi EGP in Norveški sklad za regionalno sodelovanje, EGP in Norveški sklad za zaposlovanje mladih, Globalni sklad za dostojno delo in tristranski dialog ter drugi programi Urada za finančni mehanizem**.  Ministrstvo bo sofinanciralo finančni prispevek za zagotavljanje lastne udeležbe za projekte, ki se izvajajo na dan objave javnega poziva in se zaključijo najkasneje do 31. 12. 2023.  **EU programi, ki odstotka finančnega prispevka za zagotavljanje lastne udeležbe ne določajo, niso predmet sofinanciranja po tem javnem pozivu.**  **- Program Erasmus + :**po našem vedenju **programi Erasmus +** (razen programov za šport) ne opredeljujejo zahtevanega finančnega deleža. V zvezi z zahtevanimi pogoji  tega javnega pozivavam predlagamo, da za projekt sofinanciran iz Programa **Erasmus + za katerega želite pridobiti finančna sredstva tega JP preverite, ali je delež zahtevanega sofinanciranja jasno opredeljen v razpisnih pogojih ali pogodbi o izvajanju projekta.** |
| 2. | 11.3.2021 | Zanima me, če se lahko prijavijo NVO tudi iz Ukrajine? | Upravičeni prijavitelji po tem javnem pozivu so nevladne organizacije, ki imajo vlogo vodilne ali partnerske organizacije v projektih, ki so bili izbrani na razpisih EU ali razpisih Urada za finančni mehanizem. Upravičen prijavitelj mora na dan prijave na javni poziv izpolnjevati pogoje, navedene pod točko 4 predmetnega javnega poziva.  Predpogoj za prijavo oziroma eden izmed pogojev je, da je organizacija nevladna organizacija skladno z Zakonom o nevladnih organizacijah (Uradni list RS, št. 21/18, v nadaljnjem besedilu: ZNOrg).  ZNOrg v prvem odstavku 2. člena določa, da je nevladna organizacija tista organizacija, ki izpolnjuje naslednje pogoje:  -        **je pravna oseba zasebnega prava s sedežem v Republiki Sloveniji**,  -        ustanovile so jo izključno domače ali tuje fizične ali pravne osebe zasebnega prava,  -        je nepridobitna,  -        je neprofitna,  -        je neodvisna od drugih subjektov,  -        ni organizirana kot politična stranka, cerkev ali druga verska skupnost, sindikat ali zbornica.  Glede na vaše navedbe ne gre za organizacijo, ki ima sedež v Republiki Sloveniji, zato ne izpolnjuje pogoja iz prve alineje prvega odstavka 2. člena ZNOrg. |
| 3. | 12.3.2021 | v oktobru smo začeli z izvajanjem projekta, ki je sofinanciran s strani Republike Slovenije in Evropske Unije iz Evropskega kmetijskega sklada za razvoj podeželja. Projekt se izvaja v okviru LAS za mesto in vas (<http://www.las-mestoinvas.si/2/o-las>). Obdobje izvajanja projekta je 10.2021-06.2023. Ali smo upravičeni prijavitelji na razpisu? | Izvajalci projektov LAS žal niso upravičeni do finančnih sredstev javnega poziva. Kot ste že sami navedli, je projekt sofinanciran s strani Evropskega kmetijskega sklada za razvoj podeželja.  Predmet zadevnega javnega poziva je sofinanciranje finančnega prispevka za zagotavljanje lastne udeležbe za projekte tistih nevladnih organizacij (v nadaljnjem besedilu: NVO), ki so bili izbrani na razpisih, sofinanciranih iz proračuna Evropske unije. To so programi, ki jih razpisujejo: Generalni direktorati Evropske komisije, Agencije Evropske komisije in EU parlament, kot npr.: Ustvarjalna Evropa, LIFE, Obzorje 2020, Obzorje 2021, Evropsko teritorialno sodelovanje in drugi.  Razpise za katerega sprašujete, ne razpisujejo neposredno institucije Evropske unije, marveč Ministrstvo za gospodarski razvoj in tehnologijo na podlagi sofinanciranja ESRR in Agencija za kmetijske trge in razvoj podeželja v okviru EKSRP. |
| 4. | 15. 3 2021 | Pogodbo za sofinanciranje projekta imamo podpisano, vendar se začne izvajati s 1.5.2021 in se zaključi z 31.12.2021, zato me zanima, če smo upravičeni do prijave tega projekta na ta javni poziv? | V javnem pozivu je določeno, da bo Ministrstvo sofinanciralo finančni prispevek za zagotavljanje lastne udeležbe za projekte, ki se **izvajajo na dan oddaje prijave na javni poziv** in se zaključijo najkasneje do 31. 12. 2023. Glede na to, da je rok za oddajo prijave na predmetni javni poziv **do vključno** **9. 4. 2021,** vaš projekt pa se začne izvajati s 1. 5. 2021, projekt ni upravičen do sofinanciranja lastnega deleža. |
| 5. | 18.03.2021 | ali je Erasmus + centralizirana akcija tudi primerna za prijavo na javni razpis 2021. Pogodba je bila podpisana decembra 2019 in po originalnem načrtu bi projekt morali začeti  junija 2020.Zaradi korone smo projekt prestavili na 1.september 2020, kar je po objavi  JP za leto 2019. Ali to pomeni, da se lahko prijavimo na JP 2021? | V javnem pozivu je določeno, da bo Ministrstvo sofinanciralo finančni prispevek za zagotavljanje lastne udeležbe za projekte, ki se izvajajo na dan objave javnega poziva in se zaključijo najkasneje do 31. 12. 2023.  Glede na terminsko opredelitev izvajanja projekta, ki jo navajate v vašem vprašanju je projekt upravičen do sofinanciranja lastnega deleža (upoštevaje pogoje JP) in ob pogoju, da se zaključi najkasneje do 31. 12. 2023. |